Gimnastikachi Oksana Chusovitina Dohada o‘tayotgan jahon kubogining ikkinchi bosqichida final dasturida ishtirok etdi. Foto: MOQ matbuot xizmati Milliy olimpiya qo‘mitasi xabariga ko‘ra, Oksana Chusovitina unda muvaffaqiyatli ishtirok etib, oltin medalni qo‘lga kiritdi. Chusovitina tayanib sakrash dasturida qatnashib, 13,433 ochko jamg‘arishga muvaffaq bo‘ldi. Bu bilan u medallar uchun asosiy raqobat olib borgan Vengriya va rossiyalik raqibalarini ortda qoldirishga erishdi. Sport gimnastikasi bo‘yicha Jahon kubogi, Doha.  Tayanib sakrash, ayollar: 1. Oksana Chusovitina (O‘zbekiston) – 13.433  2. Mariya Baskay (Vengriya) – 13.150  3. Viktoriya Listunova (Rossiya) – 13.133